Diari Oficial de la Generalitat Valenciana


Sumari del DOGV 9632, del 05-07-2023 (2023/7538)

RESOLUCIÓ de 29 de juny de 2023, de la directora general d'Habitatge i Regeneració Urbana, per la qual s'amplia el termini per a la presentació de la sol·licitud de subvencions del programa d'ajuda a la construcció d'habitatges en lloguer social en edificis energèticament eficients del Pla de Recuperació, Transformació i Resiliència 2021-2026 - finançat per la Unió Europea - Next Generation EU. Convocatòria 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9632

Data del DOGV
:   05-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7538


Data del document
:   29-06-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 29 de juny de 2023, de la directora general d'Habitatge i Regeneració Urbana, per la qual s'amplia el termini per a la presentació de la sol·licitud de subvencions del programa d'ajuda a la construcció d'habitatges en lloguer social en edificis energèticament eficients del Pla de Recuperació, Transformació i Resiliència 2021-2026 - finançat per la Unió Europea - Next Generation EU. Convocatòria 2022. [2023/7538]  
Vistes les actuacions practicades en l'expedient de referència i de conformitat amb els següents  
  
Antecedents de fet  
Primer. Mitjançant l'Ordre 8/2022 de 18 de novembre, de la Vicepresidència Segona i Conselleria d'Habitatge i Arquitectura Bioclimàtica per la qual s'aproven les bases reguladores per a la concessió de subvencions del Programa d'ajuda a la construcció d'habitatges en lloguer social en edificis energèticament eficients de pla de recuperació, transformació i resiliència 2021-2026 - finançat per la Unió Europea - Next Generation EU, publicada en el DOGV el 25 de novembre de 2022, es convoca la concessió de subvencions esmentada prèviament.  
  
Segon. En la seua base dotzena, «Presentació de sol·licituds», es disposa que: “La sol·licitud es presentarà de manera telemàtica en model normalitzat dirigit a la Direcció General d'Habitatge i Regeneració Urbana. S'estableix un termini de deu dies hàbils des de l'endemà d'aquell en què tinga lloc la notificació de la resolució d'adjudicació del dret de superfície per part d'EVHA. Aquest termini serà, en tot cas, posterior a la publicació d'aquesta ordre en el Diari Oficial de la Generalitat Valenciana. L'incompliment del termini de sol·licitud determinarà, automàticament, l'exclusió de la convocatòria.”  
  
Tercer.- La notificació de la resolució d'adjudicació del dret de superfície per part d'EVHA als adjudicataris va tindre lloc el dia 20 de juny de 2023, per la qual cosa, d'acord amb la base dotzena, el termini màxim per a la presentació de sol·licituds de la subvenció és el dia 4 de juliol de 2023.  
Quart.- En vista del termini ajustat i de la quantitat de documentació que s'ha de presentar, els beneficiaris no disposen de temps suficient per a poder dur a terme el compliment de la seua obligació de sol·licitud de la subvenció. En tractar-se d'una subvenció de concurrència no competitiva no hi ha tercers als quals poder perjudicar.  
  
Fonaments de dret  
Primer. La Llei 39/2015, d'1 octubre, de procediment administratiu comú de les administracions públiques, en el seu article 32, determina que «L'Administració, excepte precepte en contra, podrà concedir d'ofici o a petició dels interessats, una ampliació dels terminis establits que no excedisca de la meitat d'aquests, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat als interessats.» I, així mateix, estableix que «Tant la petició dels interessats com la decisió sobre l'ampliació hauran de produir-se, en tot cas, abans del venciment del termini de què es tracte. En cap cas podrà ser objecte d'ampliació un termini ja vençut. Els acords sobre ampliació de terminis o sobre la seua denegació no seran susceptibles de recurs, sense perjudici del procedent contra la resolució que pose fi al procediment.»  
  
Segon. La Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica sobre delegació de l'exercici de competències en determinats òrgans de la Conselleria estableix, en el seu apartat tercer, punt 8, delegar les persones titulars de la Sotssecretaria i de les direccions generals d'aquesta conselleria, en l'àmbit de les seues respectives matèries i en els seus corresponents programes pressupostaris, l'exercici de les competències per a la convocatòria d'ajudes i subvencions a les quals es refereix el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'àmbit funcional propi o que té delegat.  
En virtut d'allò anterior, vistos els preceptes legals citats i altra normativa de pertinent aplicació, vista la proposta de resolució del subdirector general d'Habitatge i Regeneració Urbana, fent ús de les atribucions que em són conferides, resolc:  
  
Únic  
Ampliar el termini quant a la presentació de la sol·licitud de subvencions per un termini igual a la meitat de l'inicialment establit, a comptar des de la finalització del termini inicial, és a dir, cinc dies hàbils, fins a l'11 de juliol del 2023.  
  
València, 29 de juny de 2023.- La directora general d'Habitatge i Regeneració Urbana: Elena Azcárraga Monzonís.